section_heading: Organizacija stožera zemalja članica NATO-a
paragraph_text: Većina članica NATO-a je prihvatila sličnu funkcionalnu organizaciju svojih stožera. Taj sustav se temelji na organizaciji francuske vojske iz 19. stoljeća po kojem je svakoj stožernoj dužnosti u zapovjedništvu ili postrojbi dodijeljeno odgovarajuće slovo kao prefiks koji označava vrstu zapovjedništva, iza kojega slijede brojevi koji označavaju stožerne funkcije u dotičnom zapovjedništvu. Pritom brojevi ne znače hijerarhiju (npr. 1 nije značajniji od 2), već je to nastavak francuske prakse još iz 19. stoljeća.